ഭവാനീഭുജംഗം
ഭവാനീഭുജംഗപ്രയാതസ്തോത്രം* 

ശ്രീ ഗണേശായ നമഃ .

ഷഡാധാരപങ്കേരുഹാന്തർവിരാജത്
        സുഷുമ്നാന്തരാലേഽതിതേജോല്ലസന്തീം .
സുധാമണ്ഡലം ദ്രാവയന്തീം പിബന്തീം
        സുധാമൂർതിമീഡേഽഹമാനന്ദരൂപാം .. 1..

ജ്വലത്കോടിബാലാർകഭാസാരുണാംഗീം
        സുലാവണ്യശൃംഗാരശോഭാഭിരാമാം .
മഹാപദ്മകിഞ്ജൽകമധ്യേ വിരാജത്
        ത്രികോണോല്ലസന്തീം ഭജേ ശ്രീഭവാനീം ..2..

കണത്കിങ്കിണീനൂപുരോദ്ഭാസിരത്ന
        പ്രഭാലീഢലാക്ഷാർദ്രപാദാരവിന്ദം .
അജേശാച്യുതാദ്യൈഃ സുരൈഃ സേവ്യമാനം
        മഹാദേവി മന്മൂർധ്നി തേ ഭാവയാമി .. 3..

സുഷോണാംബരാബദ്ധനീവീവിരാജൻ
        മഹാരത്നകാഞ്ചീകലാപം നിതംബം .
സ്ഫുരദ്ദക്ഷിണാവർതനാഭിം ച തിസ്രോ
        വലീ രമ്യതേ രോമരാജിം ഭജേഽഹം .. 4..

ലസദ്വൃത്തമുത്തുംഗമാണിക്യകുംഭോ-
        പമശ്രീസ്തനദ്വന്ദ്വമംബാംബുജാക്ഷീം .
ഭജേ പൂർണദുഗ്ധാഭിരാമം തവേദം
        മഹാഹാരദീപ്തം സദാ പ്രസ്നുതാസ്യം .. 5..

ശിരീഷപ്രസൂനോല്ലസദ്ബാഹുദണ്ഡൈർ-
        ജ്വലദ്ബാണകോദണ്ഡപാശാങ്കുശൈശ്ച .
ചലത്കങ്കണോദാരകേയൂരഭൂഷാ
        ജ്വലദ്ഭിഃ സ്ഫുരന്തീം ഭജേ ശ്രീഭവാനീം .. 6..

ശരത്പൂർണചന്ദ്രപ്രഭാപൂർണബിംബാ
        ധരസ്മേരവക്ത്രാരവിന്ദശ്രിയം തേ .
സുരത്നാവലീഹാരതാടങ്കശോഭാ
        ഭജേ സുപ്രസന്നാമഹം ശ്രീഭവാനീം .. 7..

സുനാസാപുടം പദ്മപത്രായതാക്ഷം
        യജന്തഃ ശ്രിയം ദാനദക്ഷം കടാക്ഷം .
ലലാടോല്ലസദ്ഗന്ധകസ്തൂരിഭൂഷോ-
        ജ്ജ്വലദ്ഭിഃ സ്ഫുരന്തീം ഭജേ ശ്രീഭവാനീം .. 8..

ചലത്കുണ്ഡലാം തേ ഭ്രമദ്ഭൃംഗവൃന്ദാം
        ഘനസ്നിഗ്ധധമ്മില്ലഭൂഷോജ്ജ്വലന്തീം .
സ്ഫുരന്മൗലിമാണിക്യമധ്യേന്ദുരേഖാ
        വിലാസോല്ലസദ്ദിവ്യമൂർധാനമീഡേ .. 9..

സ്ഫുരത്വംബ ബിംബസ്യ മേ ഹൃത്സരോജേ
        സദാ വാങ്മയം സർവതേജോമയം ച .
ഇതി ശ്രീഭവാനീസ്വരൂപം തദേവം
        പ്രപഞ്ചാത്പരം ചാതിസൂക്ഷ്മം പ്രസന്നം .. 10..

ഗണേശാണിമാദ്യാഖിലൈഃ ശക്തിവൃന്ദൈഃ
        സ്ഫുരച്ഛ്രീമഹാചക്രരാജോല്ലസന്തീം .
പരാം രാജരാജേശ്വരീം ത്വാ ഭവാനീം (ത്രൈപുരി ത്വാം)
        ശിവാങ്കോപരിസ്ഥാെം ശിവാെം ഭാവയേഽഹം .. 11..

ത്വമർകസ്ത്വമഗ്നിസ്ത്വമിന്ദുസ്ത്വമാപ-
        സ്ത്വമാകാശഭൂർവായവസ്ത്വം ചിദാത്മാ .
ത്വദന്യോ ന കശ്ചിത്പ്രകാശോഽസ്തി സർവം
        സദാനന്ദസംവിത്സ്വരൂപം തവേദം .. 12..

ഗുരുസ്ത്വം ശിവസ്ത്വം ച ശക്തിസ്ത്വമേവ
        ത്വമേവാസി മാതാ പിതാഽസി ത്വമേവ .
ത്വമേവാസി വിദ്യാ ത്വമേവാസി ബുദ്ധിർ-
        ഗതിർമേ മതിർദേവി സർവം ത്വമേവ .. 13..

ശ്രുതീനാമഗമ്യം സുവേദാഗമാദ്യൈർ-
        മഹിമ്നോ ന ജാനാതി പാരം തവേദം .
സ്തുതിം കർതുമിച്ഛാമി തേ ത്വം ഭവാനി
        ക്ഷമസ്വേദമംബ പ്രമുഗ്ധഃ കിലാഹം .. 14..

ശരണ്യേ വരേണ്യേ സുകാരുണ്യപൂർണേ
        ഹിരണ്യോദരാദ്യൈരഗമ്യേഽതിപുണ്യേ .
ഭവാരണ്യഭീതം ച മാം പാഹി ഭദ്രേ
        നമസ്തേ നമസ്തേ നമസ്തേ ഭവാനി .. 15..

ഇമാമന്വഹം ശ്രീഭവാനീഭുജംഗ-
        സ്തുതിര്യഃ പഠേച്ഛ്രോതുമിച്ഛേത തസ്മൈ .
സ്വകീയം പദം ശാശ്വതം ചൈവ സാരം
        ശ്രിയം ചാഷ്ടസിദ്ധിം ഭവാനീ ദദാതി .. 16..

        
(ഭവാനീ ഭവാനീ ഭവാനീ ത്രിവാരം-
        ഉദാരം മുദാ സർവദാ യേ ജപന്തി .
ന ശോകം ന മോഹം ന പാപം ന ഭീതിഃ
        കദാചിത്കഥഞ്ചിത്കുതശ്ചജ്ജനാനാം .. 17)
        
ഇതി ശ്രീമച്ഛങ്കരാചാര്യവിരചിതം
ഭവാനീഭുജംഗപ്രയാതസ്തോത്രം സമ്പൂർണം